คลังลดเป้าศก.โต5.5%
กระทรวงการคลังลดเป้าเศรษฐกิจปีนี้โต5.5%เนื่องจากการส่งออกขยายตัวลดลงมากเหลือ 4.5%
25 ก.ย. 2555

กระทรวงการคลังลดเป้าเศรษฐกิจปีนี้โต5.5%เนื่องจากการส่งออกขยายตัวลดลงมากเหลือ 4.5%
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) กล่าวว่าคลังได้ปรับลดประมาณเศรษฐกิจปี 2555 จากเดิม 5.7% ต่อปี เหลือ 5.5%เนื่องจากการส่งออกขยายตัวลดลงจากที่ประมาณการเดิม 12.8% เหลือ 4.5%สำหรับเศรษฐกิจปีหน้าคาดว่าจะขยายตัว 5.2% ต่อปี แม้ว่าจะน้อยกว่าปีนี้แต่เป็นการขยายตัวได้มากกว่าศักยภาพทางเศรษฐกิจที่อยู่ที่ 5% ต่อปี
นายสมชัย กล่าวว่า การขยายตัวของเศรษฐกิจปี 2555ได้รับแรงหนุนจากการลงบริโภคภาคเอกชนที่สูงที่สุดนับตั้งแต่ปี 2547โดยจะขยายตัวได้ 5.2% ขณะที่การลงทุนเอกชนก็สูงสุดในรอบปี 2547 เช่นกันขยายได้ 14.1%
ด้านการลงทุนภาครัฐก็มีส่วนหนุนการขยายตัวเศรษฐกิจปี 2555 จะขยายตัวได้8.1% จากปีที่แล้วขยายตัวติดลบ 8.9%